CELEX: 52006PC0621
Language: mt
Date: 2006-10-24
Title: Proposta għal deċiżjoni tal-Kunsill dwar il-parteċipazzjoni tal-Komunità fiż-żieda tal-kapital tal-Fond Ewropew għall-Investiment [SEK(2006) 1347]

Avviż Legali Importanti

|

52006PC0621

Proposta għal deċiżjoni tal-Kunsill dwar il-parteċipazzjoni tal-Komunità fiż-żieda tal-kapital tal-Fond Ewropew għall-Investiment [SEK(2006) 1347]  /* KUMM/2006/0621 finali - CNS 2006/0203 */  

	[pic] | KUMMISSJONI TAL-KOMUNITAJIET EWROPEJ |Brussel 24.10.2006KUMM(2006) 621 finali2006/0203 (CNS)Proposta għalDEĊIŻJONI TAL-KUNSILLdwar il-parteċipazzjoni tal-Komunità fiż-żieda tal-kapital tal-Fond Ewropew għall-Investiment(preżentata mill-Kummissjoni) [SEK(2006) 1347]MEMORANDUM TA’ SPJEGAZZJONIIL-KUNTEST TAL-PROPOSTA |110 | Il-bażi u l-għanijiet tal-proposta Il-Fond Ewropew għall-Investiment (il-Fond) inħoloq fl-1994. Il-membri fundaturi tiegħu huma l-Komunità Ewropea, irrappreżentata mill-Kummissjoni Ewropea, il-Bank Ewropew għall-Investiment (il-BEI) u numru ta' istituzzjonijiet finanzjarji. Is-sħubija Komunitarja fil-Fond hi ddeterminata mid-Deċiżjoni tal-Kunsill 1994/375/KE (ĠU L 173, is-7 ta' Lulju 1994, p. 12). Il-Fond se jeżawrixxi r-riżorsi proprji tiegħu sa nofs l-2007 u ma jkunx jista’ jkompli l-operazzjonijiet tiegħu tar-riżorzi proprji. Għalhekk, wara li l-Bord tad-Diretturi tal-Fond fela bir-reqqa l-qagħdiet prospettivi u l-alternattivi, ippropona li jżid il-kapital sottoskritt b’50% f'termini nominali. L-Artikolu 3 tad-Deċiżjoni tal-Kunsill 1994/375/KE jispeċifika li l-pożizzjoni tal-Komunità dwar żieda possibbli fil-kapital tal-Fond u dwar il-parteċipazzjoni tagħha f'dik iż-żieda għandha tiġi deċiza b'mod unanimu mill-Kunsill, waqt li jaġixxi fuq proposta mill-Kummissjoni u wara li jikkonsulta lill-Parlament Ewropew. B’hekk, l-għan ta’ din il-proposta għal Deċiżjoni tal-Kunsill hu li tiġi approvata ż-żieda ta’ 50% fil-kapital nominali tal-Fond u l-parteċipazzjoni tal-Komunità fih. Wara li l-Kunsill jadotta d-Deċiżjoni proposta, u bi qbil ma' l-Istatuti tal-Fond, il-Laqgħa Ġenerali tal-Fond tawtorizza l-Fond biex iżid il-kapital tiegħu b'50% f'termini nominali. Din id-Deċiżjoni l-ġdida tal-Kunsill tkun tista’ tagħti lok biex il-Kummissarju għall-Affarijiet Ekonomiċi u Monetarji jivvota favur iż-żieda tal-kapitali meta ssir il-Laqgħa Ġenerali tal-Fond. |120 | Kuntest ġenerali Is-swieq Ewropej tal-venture capital iridu jipprovdu mhux biss aċċess aħjar għall-investiment ta’ kapital u ishma għall-SMEs innovativi li jkunu għadhom kemm nħolqu jew għadhom kemm bdew (il-fażijiet seed jew start-up), iżda wkoll investimenti ulterjuri (follow-on) għall-SMEs fi stadji aktar avanzati biex jgħinu lin-negozji jilħqu l-potenzjal kollu tagħhom, idaħħlu l-prodotti u s-servizzi tagħhom fis-suq, u b’hekk joħolqu impjiegi u jibqgħu jiffinanzjaw l-attività tagħhom ta’ riċerka. Fir-rigward tas-settur bankarju Ewropew, it-titolizzazzjoni hija meqjusa ħafna bħala waħda mis-soluzzjonijiet possibbli għall-problema tas-self lill-SMEs li tista’ tkun ġejja mir-rekwiżiti kapitali ta’ Basle II li se jkunu fis-seħħ mill-2008. Mit-twaqqif tiegħu, il-Fond irnexxilu jappoġġja madwar 270 000 SMEs permezz ta' investimenti f’ kapitali ta’ riskju u garanziji fuq portafolli ta’ titoli fl-Unjoni Ewropea u fil-pajjiżi ta’ l-adeżjoni. Il-Mandat dwar il-Kapital ta’ Riskju tal-BEI, il-mandat ta' l-EIP/ERP[1] mibdi mill-Ministeru Ġermaniż ta' l-Ekonomija u x-Xogħol u l-mandati tal-Komunità (speċjalment il-Faċilità ETF għall-impriżi li qed jibdew, il-Faċilità ta' Garanzija ta' l-SMEs u l-Iskema għat-Tkabbir u l-Ambjent) appoġġjaw lil madwar 263 000 SMEs taħt it-tmexxija tal-Fond. Filwaqt li l-operazzjonijiet tal-Fond għandhom effett li jsaħħu, dawn għandhom jiġu żviluppati aktar biex ilaħħqu mal-bżonnijiet li qed jinbidlu tat-tipi kollha ta’ SMEs u tat-tibdil taċ-ċirkostanzi tas-suq. Il-Fond għandu rwol importanti biex jindirizza b’mod flessibbli n-nuqqasijiet persistenti u identifikati sew fis-suq li jillimitaw l-aċċess ta’ l-SMEs għall-finanzi, b’mod li jtellfu t-tkabbir potenzjali tagħhom fl-istadji kollha: il-ħolqien, it-tkabbir u l-iżvilupp. Fin-nuqqas taż-żieda kapitali, il-Fond ikollu bil-mod il-mod inaqqas l-operazzjonijiet ġodda kollha ffinanzjati mir-riżorsi proprji tiegħu. Minħabba l-obbligi tiegħu ta' ko-investiment taħt ċerti mandati, se jkun hemm ukoll impatt fuq l-attività tal-mandat. |130 | Iż-żieda kapitali tal-Fond tidħol fil-qafas ta' l-istrateġija ta' Liżbona u hi meqjusa bħala miżura oħra ma' dawk stipulati fil-Komunikazzjoni tal-Kummissjoni "L-Implimentazzjoni tal-Programm Komunitarju ta' Liżbona: l-iffinanzjar tat-Tkabbir Eknomiku ta’ l-SMEs – Inkabbru l-Valur Miżjud Ewropew” COM(2006) 349, li jinkludi miżuri biex jinħolqu aktar investimenti fil-kapital ta’ riskju, biex jiżviluppaw il-finanzi tal-bank għall-innovazzjoni u biex is-sistemi finanzjarji eżistenti joqorbu aktar lejn l-SME. Dispożizzjonijiet eżistenti fil-qasam tal-proposta Att li jemenda l-Protokoll ta’ l-Istatut tal-BEI ġie adottat fil-25 ta’ Marzu 1993 (ĠU L 173, is-7 ta’ Lulju 1994, p. 14) li ta s-setgħa lill-Bord tal-Gvernaturi tal-BEI biex iwaqqaf il-Fond. L-Artikolu 4 ta’ din l-emenda jispeċifika li l-Komunità Ewropea u l-istituzzjonijiet finanzjarji jistgħu jsiru membri tal-Fond u jikkontribwixxu għall-kapital sottoskritt tiegħu. Id-Deċiżjoni tal-Kunsill 1994/375/KE tipprevedi l-parteċipazzjoni tal-Komunità fil-Fond. Wara l-konklużjonijiet tas-Summit ta’ Liżbona ta’ Marzu ta’ l-2000, li talbu biex ikun hemm aktar appoġġ għall-inizjattivi tal-kapital ta’ riskju favur l-SMEs, l-azzjonisti tal-Fond approvaw riforma f'Ġunju ta' l-2000 ta’ l-istituzzjoni bil-għan li l-Fond isir strument finanzjarju ewlieni tal-politika Komunitarja mmirata lejn l-SMEs. |141 | Konsistenza mal-politika u l-għanijiet l-oħra ta’ l-Unjoni L-għan tal-politika tal-Fond issaħħaħ fis-snin riċenti bl-appoġġ attiv ta' l-istrateġija ta' Liżbona għat-tkabbir u x-xogħol, fejn it-titjib ta' l-aċċess li l-SMEs għandhom għall-finanzi u għall-iffinanzjar ta' l-innovazzjoni u r-riċerka huma elementi kruċjali. L-operazzjonijiet tal-Fond jikkumplimentaw il-Mandat dwar il-Kapital ta’ Riskju tal-BEI u tal-programmi finanzjarji tal-Komunità bħall-Programm ta' Qafas dwar il-Kompetittività u l-Innovazzjoni (CIP), Riżorsi Ewropej Konġunti għall-Intrapriżi Mikro u medji (JEREMIE), is-Seba’ Programm ta’ Qafas ta’ Riċerka, li jinkludi wkoll miżuri biex jgħinu lill-SMEs permezz tal-programmi ta’ Kooperazzjoni u Kapaċitajiet. Kull wieħed minn dawn il-programmi se jaħdem skond l-ambitu u l-linji ta’ gwida tal-politika individwali tiegħu, immirati l-aktar lejn grupp speċifiku ta’ SMEs benefiċjarji, stadji differenti ta’ żvilupp ta’ l-SMEs, u għandhom fil-biċċa l-kbira profili ta’ riskju differenti.. Għalhekk, l-istess spejjeż eliġibbli mhux se jkunu iffinanzjati darbtejn, iżda l-Fond jista’ jagħmel ko-investimenti mill-kapital tiegħu stess sabiex isaħħaħ l-iffinanzjar tal-baġit Komunitarju għal programmi speċifiċi. Fl-aħħarnett, il-Bord tad-Diretturi tal-Fond għandu r-responsabbiltà li jassigura li r-riżorsi tal-Fond jintużaw biex jikkontribwixxu lejn l-ilħiq ta’ l-għanijiet tal-Komunità. |KONSULTAZZJONI MAL-PARTIJIET INTERESSATI U EVALWAZZJONI TA’ L-IMPATT |Konsultazzjoni mal-partijiet interessati |211 | Metodi ta' konsultazzjoni, setturi ewlenin fil-mira u l-profil ġenerali ta' dawk li wieġbu L-ECOFIN ta’ l-14 ta’ Marzu 2006 adotta rapport dwar il-proposta tal-Grupp tal-BEI (il-BEI u l-Fond) biex jissaħħaħ il-kontribut mill-Grupp tal-BEI biex jippromwovi t-tkabbir ekonomiku u l-impjiegi fl-UE permezz ta’ l-istrateġija ta’ Liżbona. Dan ir-rapport, li tħejja b’kooperazzjoni mal-Kummissjoni, kien fih proposta biex jiżdied il-kapital sottoskritt tal-Fond b’50% f’termini nominali. Il-Kunsill Ewropew tat-23/24 ta’ Marzu 2006 laqa' r-rapport tal-Grupp tal-BEI u saħaq li huwa kruċjali li jkun hemm suq finanzjarju integrat bi sħiħ u aċċess biżżejjed għall-finanzi biex ikun jista' jkun hemm tkabbir ekonomiku ta' l-intrapriżi żgħar u ta' daqs medju. Fl-aħħarnett, iż-żieda fil-kapital kienet approvata u ffirmata mill-Bord tal-Gvernaturi tal-BEI fis-7 ta’ Ġunju 2006. |212 | It-tweġibiet u kif tqiesu: fil-qosor L-opinjonijiet tal-Bord tad-Diretturi tal-Fond u tal-BEI huma riflessi bi sħiħ fil-proposta. Il-Kumitat Ekonomiku u Finanzjarju tat-2-3 ta’ Marzu 2006 stieden lill-Kummissjoni tagħmel proposta legali biex tiġi eżaminata mill-Kunsill ta’ l-ECOFIN. |Ġbir u użu ta’ ħiliet esperti |221 | Oqsma xjentifiċi/esperti konċernati L-għarfien espert tal-Fond dwar temi finanzjarji u dwar is-swieq. |222 | Metodoloġija użata Mhux applikabbli. |223 | Organizzazzjonijiet/esperti ewlenin ikkonsultati Il-Fond, il-BEI u l-Bord tad-Diretturi tal-Fond. |2249 | Il-pariri li ntlaqgħu u ntużaw: fil-qosor In-natura tar-riskju marbut ma’ l-ishma li l-Komunità għandha fil-EIF ma tinbidilx minħabba din il-proposta. |225 | Il-pożizzjoni tal-Fond u l-opinjonijiet tal-BEI u tal-Bord tad-Diretturi dwar iż-żieda kapitali jidhru fil-proposta u fl-evalwazzjoni li saret qabel. |226 | Il-mezzi użati biex il-pariri mogħtija mill-esperti jkunu disponibbli għall-pubbliku Mhux applikabbli. |230 | Evalwazzjoni ta’ l-impatt Ma saret l-ebda evalwazzjoni formali dwar l-impatt. Mill-Ħarifa ta' l-2005, il-Bord tad-Diretturi tal-Fond evalwa madankollu diversi għażliet u alternattivi sabiex itejjeb il-qagħda tar-riżorsi proprji tal-Fond. Mingħajr żieda tal-kapital, il-Fond ikollu jwaqqaf l-attività tiegħu tar-riżorsi proprji. Fl-aħħarnett, il-bejgħ ta’ l-assi, il-hedging jew is-self ma tqisux bħala alternattivi xierqa meta wieħed iqis il-profil tar-riskju, ir-rekwiżiti ta' likwidità u l-karatteristika fit-tul ta' l-operazzjonijiet tal-Fond. Iż-żieda fil-kapital, l-ewwel waħda minn mindu nħoloq il-Fond fl-1994, hija fundamentali biex jintlaħqu l-għanijiet tal-Fond. Fiż-żmien immedjat saż-żmien mezzan, hi żżid il-potenzjal tal-Fond għal kooperazzjoni mal-Kummissjoni, mal-BEI u ma’ l-azzjonisti finanzjarji, kif ukoll ma’ nies ġodda jew eżistenti li mhumiex bilfors investituri li jeħtieġu ko-investiment mill-Fond. L-ebda talba oħra għal żieda fil-kapital m’hi se ssir matul il-perjodu 2007-2013 tal-Qafas Finanzjarju li ġej. Il-Fond se juża r-riżorsi proprji tiegħu għall-operazzjonijiet ta' kapital investit fi proġetti ta’ riskju u ta' garanzija biex iżid l-iffinanzjar disponibbli għall-SMEs u investimenti li jżidu t-tkabbir ekonomiku għall-SMEs fl-innovazzjoni u fl-R&D. Il-BEI u l-Kummissjoni huma lesti li jipprovdu r-riżorsi li jitqiesu meħtieġa biex il-politika ta' l-UE taħdem, speċjalment fl-oqsma ta' l-aġenda ta' Liżbona: l-innovazzjoni, it-tkabbir ekonomiku ta’ l-SMEs u l-ħolqien ta’ l-impjiegi. Il-Fond għandu rekord tajjeb ħafna fil-faċilitazzjoni ta’ l-aċċess ta’ l-SMEs għal self fit-tul permezz tat-twaqqif u parteċipazzjoni fit-titolizzazzjoni. Mingħajr żieda tal-kapital, il-Fond ma jkunx jista’ jibqa’ jipparteċipa fit-titolizzazzjoni. Minħabba r-riżorsi limitati tal-baġit, l-ammont ta’ sigurtà propost permezz tal-Programm ta' Qafas ta' Kompetittività u Innovazzjoni ta' l-2007-2013 (is-CIP) jista' jkopri biss parti żgħira mill-attività ta' garanzija globali preżenti tal-Fond. Barra minn hekk, il-Fond ma jkunx jista’ jestendi l-attivitajiet tiegħu, speċjalment l-operazzjonijiet b’kapital ta’ riskju, għal swieq b’ potenzjal ta’ żvilupp,, speċjalment fl-Istati Membri l-ġodda. Fi ħdan il-kuntest ta' l-orjentazzjoni mill-ġdid tal-prijoritajiet tal-Grupp tal-BEI mill-Bord tal-Gvernaturi f'Ġunju ta' l-2005, li enfasizza prodotti innovattivi li jużaw sinerġiji fuq livell ta’ Grupp, il-Fond intalab isaħħaħ sew l-appoġġ tiegħu għall-politika ta' l-UE. It-talba tal-Gvernaturi biex tiġi estiża l-attività hi msaħħa mid-diskussjonijiet kontinwi li l-Fond jagħmel mal-Kummissjoni fuq numru ta’ inizjattivi ġodda importanti. |L-ELEMENTI ġURIDIċI TAL-PROPOSTA |305 | L-azzjoni proposta fil-qosor Ir-riżorsi proprji tal-Fond se jiġu eżawriti sa nofs l-2007. Il-Bord tad-Diretturi tal-Fond għalhekk issuġġerixxa li jżid il-kapital sottoskritt tal-Fond b’sa 50% f’termini nominali, li minnhom 20% iridu jkunu kapital ikkontribwit (paid-in). Il-ħsieb hu li jinħarġu sa 1000 sehem ġdid, li jfisser, f'termini nominali, żieda fit-total tal-kapital ta' l-ishma sottoskritti minn EUR 2 biljun sa EUR 3 biljun u, jekk jinżamm il-proporzjon preżenti kkontribwitta’ 20%, żieda ta’ minn EUR 400 miljun sa EUR 600 miljun tal-kapital ikkontribwit. Iż-żieda kapitali tal-Fond kienet approvata u ffirmata fi ħdan il-qafas tal-kontribut tal-Grupp tal-BEI għall-inizjattiva tat-tkabbir eknomiku u l-impjiegi li ntlaqgħet mill-ECOFIN ta' l-14 ta’ Marzu 2006 u tal-Kunsill Ewropew tat-23-24 ta’ Marzu 2006. Hu propost li l-Kummissjoni, f’isem il-Komunità, tixtri sa 30% tal-kapital nominali ġdid. Permezz tal-Qafas Finanzjarju ta’ l-2007-2013, ammont ta’ EUR 100 miljun qed jiġi allokat fil-baġit ġenerali għal dan il-għan. Il-prezz totali tax-xiri ta’ l-ishma li jrid jitħallas lill-Fond hu magħmul minn żewġ komponenti: il-valur nominali tal-kapital ikkontribwit u l-ammont miżjud mal-prezz ta’ l-ishma. Soġġett għal rata kostanti ta’ ħlas ta’ dividendi, il-prezz tax-xiri ta’ l-ishma jirrifletti r-rendiment finanzjarju tal-Fond, jiġifieri aktar kemm imur tajjeb il-Fond aktar ikun għoli l-prezz ta' l-ishma tiegħu u konsegwentement ikun ogħla l-ammont tal-primjum fuq l-ishma. Sabiex jitqiesu xi inċertezzi fil-prezz, il-Kummissjoni tipproponi li tuża d-dividendi mħallsa mill-Fond lill-Komunità matul il-perjodu ta’ erba’ snin biex tkopri parti mill-ispejjeż fiż-żieda tal-kapital. Id-dividendi li jinqalgħu u jinħtieġu matul il-perjodu ta’ l-2007-2010 biex ikopru l-ispejjeż fiż-żieda fil-kapital huma meqjusa bħala dħul assenjat skond l-Artikolu 18(2) tar-Regolament Finanzjarju. Dan ikun jista’ jirfed il-ħsieb tal-Kummissjoni li żżomm l-ishma tal-Komunità għal 30% sabiex issostni l-attenzjoni kontinwa tal-Fond fuq il-politika varja ta’ l-UE. Minkejja kollox, l-obbligu massimu tal-Komunità mhux se jaqbeż l-allokazzjoni tal-baġit ta' EUR 100 miljun u d-dividendi li jiġu irċevuti matul dan il-perjodu, stmati għal madwar EUR 20 miljun. |310 | Bażi ġuridika L-Artikolu 3 tad-Deċiżjoni tal-Kunsill 1994/375/KE tas-6 ta’ Ġunju 1994 dwar is-sħubija tal-Komunità fil-Fond Ewropew ta' l-Investiment |329 | Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-parteċipazzjoni tal-Komunità fil-Fond hi bbażata fuq id-Deċiżjoni tal-Kunsill 1994/375/KE. It-twaqqif tal-Fond u l-Istatuti tiegħu ġew approvati mill-Bord tal-Gvernaturi tal--BEI. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin. |331 | Il-fallimenti tas-suq fil-qasam ta’ l-aċċess għall-iffinanzjar għall-SMEs, li kienu jeżistu meta nħoloq il-Fond fl-1994, għadhom hemm u minħabba f’hekk l-intervent fil-livell tal-Komunità hu meqjus li għadu validu. Il-Fond wera li kapaċi joffri prodotti finanzjarji li jappoġġjaw lill-SMEs b’mod effikaċi ħafna fl-UE kollha, ħaġa li ma kinitx tkun possibbli għal istituzzjoni nazzjonali. Il-Fond għandu jibqa’ jmexxi l-operazzjonijiet tar-riżorsi proprji miżjuda tiegħu bil-kriterji u l-proċeduri tas-soltu dwar l-investiment u l-kreditu. |332 | Barra minn dan, iż-żieda fil-kapital tqis il-limitazzjonijiet tal-baġit tal-Qafas Finanzjarju miftiehem u l-estimi tan-negozju tal-Fond juru li ż-żieda fil-kapitali ta' 50% hi biżżejjed biex ikompli bl-operazzjonijiet tar-riżorsi proprji tiegħu sa l-2013. Ir-riżorsi addizzjonali tal-Fond stess se jżidu l-ammonti ta’ finanzi disponibbli għall-SMEs. Wara proċess ta’ skrutinju għaqli l-Fond jagħżel l-imsieħba adattati, jiġifieri fondi ta’ kapital ta’ riskju u istituzzjonijiet finanzjarji li mbagħad jipprovdu ishma jew self fit-tul lill-SMEs. Il-Bord tad-Diretturi tal-Fond, li fih il-Kummissjoni għandha żewġ Rappreżentanti, irid japprova l-proposti tal-proġetti kollha. |Għażla ta’ strumenti |341 | Strumenti proposti: oħrajn. |342 | Mezzi oħra ma jkunux suffiċjenti għar-raġuni(jiet) li ġejjin. L-Artikolu 3 tad-Deċiżjoni tal-Kunsill 1994/375/KE jispeċifika li l-pożizzjoni tal-Komunità dwar żieda possibbli fil-kapital tal-Fond u dwar il-parteċipazzjoni tagħha f'dik iż-żieda għandha tiġi deċiza b'mod unanimu mill-Kunsill, waqt li jaġixxi fuq proposta mill-Kummissjoni u wara li jikkonsulta lill-Parlament Ewropew |IMPLIKAZZJONI GħALL-BAġIT |401 | Il-Komunità se tissottokrivi sa 300 sehem ġdid ta' l-EIF. Il-ħlasijiet annwali ta’ l-ishma se jsiru fuq il-perjodu ta' erba' snin 2007-2010. Il-baġit indikattiv allokat ikun jammonta għal madwar EUR 100 miljun, jiġifieri EUR 25 miljun kull sena. Il-ħsieb hu li jinżammu l-ishma li l-Komunità għandha fil-Fond għal madwar 30% tal-kapital tal-Fond sa l-2010. Minħabba l-prezz varjabbli tal-ħruġ ta’ l-ishma l-Kummissjoni m’għandhiex il-possibbiltà li tiddetermina bil-quddiem l-impneji u l-ħlasijiet baġitraji globali u annwali eżatti. Sabiex iżżomm l-ishma li għandha għal madwar 30% sa l-2010 u biex tiffaċċja kull inċertezzi fil-prezz, il-Kummissjoni qed tipproponi li d-dividendi li se jitħallsu mill-Fond matul is-snin 2007-2010 jintużaw kull sena biex ikopru parti minn kemm ikunu jiswew l-ishma l-ġodda. Minkejja dan, l-obbligu massimu tal-Komunità mhux se jaqbeżl-allokazzjoni tal-baġit ta’ EUR 100 miljun u d-dividendi li jirċievu matul dan il-perjodu, stmati għal madwar EUR 20 miljun. |INFORMAZZJONI OħRA |Klawżola dwar analiżi mill-ġdid/reviżjoni/għeluq |531 | Il-proposta tinkludi klawsola ta’ reviżjoni. Spjegazzjoni dettaljata tal-proposta L-Artikolu 1 jiddetermina li l-Komunità għandha tissottoskrivi ż-żieda fil-kapital ta’ 50% tal-Fond f’termini nominali. Il-Komunità għalhekk tixtri sa 300 sehem. It-termini u l-kundizzjonijiet taż-żieda fil-kapital se jkunu iffissati mill-Laqgħa Ġenerali tal-Fond fl-2007. L-Artikolu 2 ikopri l-aspett baġitarju tal-proposta. Sabiex iżżomm it-30% ta’ l-ishma li għandha l-Komunità, il-Kummissjoni trid tixtri sa 300 ta’ l-ishma ġodda tal-Fond. Fi ħdan il-Qafas Finanzjarju ta’ l-2007-2013, il-fondi tal-baġit allokati bil-għan li jkun hemm żieda fil-kapital huma limitati għal EUR 100 miljun. Peress li l-prezz tax-xiri ta’ l-ishma hu varjabbli u mhux ċert jekk il-fondi tal-baġit humiex biżżejjed biex iżommu t-30% ta’ ishma li għandha fil-Fond sa l-2010, il-Kummissjoni qed tipproponi li tuża kull sena d-dividendi mħallsa mill-Fond matul dan il-perjodu biex tkopri parti mill-ispejjeż tal-parteċipazzjoni tal-Komunità fiż-żieda fil-kapital. L-obbligu massimu tal-Komunità hu għalhekk limitat għall-allokazzjoni tal-baġit ta’ EUR 100 miljun u d-dividendi li jirċievu kull sena matul l-2007-2010, jiġifieri ammont stmat għal EUR 20 miljun. L-Artikolu 3 ikopri l-evalwazzjoni ta’ l-attivitajiet tal-Fond li trid issir mill-Kummissjoni sal-31 ta' Lulju 2012. Fl-imgħoddi, abbażi ta’ l-10 premessa tad-Deċiżjoni tal-Kunsill 1994/375/KE, il-Kummissjoni għaddiet ir-Rapport Annwali tal-Fond lill-Kunsill u lill-Parlament. L-Artikolu 4 jipproponi bidla għal din il-prassi u jistieden lill-Fond biex jibgħat ir-Rapport Annwali tiegħu u r-Rapport Annwali tal-Bord ta’ l-Awdituri direttament lill-Parlament Ewropew u lill-Kunsill. Skond l-Artikolu 2 tad-Deċiżjoni tal-Kunsill 1994/375/KE, il-Kummissjoni se tibqa’ tgħarraf lill-Kunsill dwar dawk il-kwistjonijiet li jridu jiġu diskussi fil-Laqgħa Ġenerali tal-Fond. |1.  2006/0203 (CNS)Proposta għalDEĊIŻJONI TAL-KUNSILLdwar il-parteċipazzjoni tal-Komunità fiż-żieda tal-kapital tal-Fond Ewropew għall-InvestimentIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Artikolu 3 tad-Deċiżjoni tal-Kunsill 1994/375/KE, tas-6 ta’ Ġunju 1994 dwar is-sħubija tal-Komunità fil-Fond Ewropew ta' l-Investiment[2], u b’mod partikolari l-Artikolu 3 tagħhaWara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Il-kapital awtorizzat tal-Fond Ewropew għall-Investiment, minn issa ‘l quddiem “il-Fond”, ġie iffissat, fi żmien it-twaqqif tal-Fond, għal EUR 2 biljun, maqsum f'2 000 sehem b'valur nominali ta' EUR 1 miljun l-wieħed . Skond l-Artikolu 7(1) ta’ l-Istatuti tal-Fond Ewropew għall-Investiment[5], minn issa ‘l quddiem "l-Istatuti", il-kapital sottoskritt għandu jkun kapital ikkontribwit b'rata ta' 20%.(2) Skond id-Deċiżjoni tal-Kunsill 1994/375/KE, il-Komunità Ewropea rrappreżentata mill-Kummissjoni xtrat 600 sehem mill-Fond għal valur nominali ta' EUR 600 miljun li minnhom EUR 120 miljun huma kapital ikkontribwit.(3) L-operazzjonijiet ta’ garanzija u ta’ kapital ta’riskju tal-Fond ma jistgħux jaqbżu l-limiti iffissati mill-Artikolu 26 ta’ l-Istatuti jew mill-Laqgħa Ġenerali tal-Fond. Il-limiti jiddependu fuq id-daqs tal-kapital tal-Fond u fuq ir-riżorsi tiegħu. Peress li l-Fond hu mistenni jeżawrixxi r-riżorsi tiegħu sa nofs l-2007 u għalhekk ma jkunx jista’ jkompli jħaddem ir-riżorsi tiegħu, il-Bord tad-Diretturi ppropona li jżid b’50% il-kapital awtorizzat tal-Fond f’termini nominali.(4) Il-Kunsill ta’ l-ECOFIN ta’ l-14 ta’ Marzu 2006 adotta rapport dwar il-proposti mressqa mill-Grupp tal-Bank Ewropew għall-Investiment, minn issa ‘l quddiem “il-Grupp tal-BEI, biex isaħħaħ il-kontribut mill-“Grupp tal-BEI” biex jippromwovi t-tkabbir u x-xogħol fl-UE, li jinkludi l-proposta għal żieda tal-kapital fil-Fond.(5) Il-Kunsill Ewropew tat-23-24 ta’ Marzu 2006 laqa’ l-kontribut tal-Grupp tal-BEI u stieden lill-protagonisti rilevanti biex jieħdu l-miżuri ta’ segwitu meħtieġa, billi jqisu l-ftehim finali dwar il-Qafas Finanzjarju ta’ l-2007-2013.(6) Ix-xiri ta’ l-ishma l-ġodda mill-Komunità jkun jappoġġja l-implimentazzjoni ta' l-istrateġija ta' Liżbona u jgħin biex jintlaħqu l-għanijiet tal-Komunità fil-qasam ta' l-intrapriżi żgħar u ta' daqs medju, fil-ħolqien tax-xogħol, fl-innovazzjoni, fir-riċerka u l-iżvilupp, fil-politika ta’ koeżjoni u reġjonali u fit-tkabbir.(7) Allokazzjoni tal-baġit ta' EUR 100 miljun għal żieda tal-kapital tal-Fond hi konsistenti mal-ftehim finali dwar il-Qafas Finanzjarju ta’ l-2007-2013.(8) Ishma ġodda għandhom jiġu sottoskritti mill-azzjonisti tal-Fond skond id-diskrezzjoni tagħhom fuq perjodu ta’ erba’ snin, li jibda fl-2007 u jintemm fl-2010, filwaqt li jħares l-interessi ta’ l-azzjonisti ta’ l-istituzzjoni finanzjarja u tal-Bank Ewropew għall-Investiment kif ukoll il-limitazzjonijiet tal-baġit tal-Komunità. Il-prezz ta’ l-ishma l-ġodda għandu jiġi ffissat fl-aħħar ta’ kull sena u jiġi bbażat fuq il-formula tal-valur nett ta’ l-assi miftehma bejn l-azzjonisti tal-Fond,(9) Id-dividendi annwali li jiġu irċevuti għall-parteċipazzjoni tal-Komunità fil-Fond mill-1995 sa l-2006 ngħataw lura f'waqthom lill-baġit tal-Komunità. Matul is-snin 2007-2010, id-dividendi li jiġu rċevuti għandhom jitqiesu bħala dħul assenjat u se jintużaw biex jagħmlu tajjeb għal parti mill-ispiża taż-żieda tal-kapital. Dan għandu jżid l-ammont ta’ fondi tal-baġit disponibbli għaż-żieda tal-kapital, u b’hekk issostni l-għan taż-żamma ta’ l-ishma li l-Komunità għandha fil-Fond għal livell ta' 30%.(10) S’issa l-Kummissjoni għaddiet ir-Rapporti Annwali tal-Fond lill-Parlament Ewropew u lill-Kunsill. Bil-għan li tiġi ssimplifikata l-proċedura ta’ rappurtar, jeħtieġ li jkun previst li l-Fond jibgħat ir-Rapport Annwali tiegħu u r-Rapport Annwali tal-Bord ta' l-Awdituri direttament lill-Parlament Ewropew u lill-Kunsill.(11) Koordinazzjoni xierqa, sinerġija u kumplimentarjetà se jkunu assigurati bejn l-operazzjonijiet tal-Fond u l-Bank Ewropew għall-Investiment, l-istrumenti finanzjarji tal-Komunità għall-intrapriżi żgħar u ta' daqs medju u, fejn jixraq, istituzzjonijiet finanzjarji oħra.IDDEĊIEDA KIF ĠEJ:Artikolu 1Minbarra l-ishma preżenti fil-Fond Ewropew għall-Investiment, minn issa ‘l quddiem “il-Fond”, il-Komunità Ewropea għandha tissottoskrivi mhux aktar minn 300 sehem kull wieħed b'valur nominali ta' EUR 1 miljun fil-Fond. Ix-xiri ta’ l-ishma u l-ħlasijiet annwali għandhom isiru skond it-termini u l-kundizzjonijiet li għandhom jiġu approvati fil-Laqgħa Ġenerali tal-Fond.Artikolu 2Il-Komunità Ewropea għandha tixtri l-ishma l-ġodda fuq perjodu ta’ erba’ snin li jibda fl-2007. Tul l-2007-2010, id-dividendi li jiġu irċevuti għall-parteċipazzjoni tal-Komunità fil-Fond għandhom jitqiesu bħala dħul assenjat, skond l-Artikolu 18(2) tar-Regolament tal-Kunsill (KE, Euratom) Nru. 1605/2002[6] tal-25 ta' Ġunju 2002, biex ikopru parti mill-ispiża tas-sottoskrizzjoni.Barra minn hekk, ammont totali ta' mhux aktar minn EUR 100 miljun għall-perjodu kollu għandhom ikunu disponibbli fil-baġit ġenerali tal-Komunitajiet Ewropej biex ikopru l-ispiża li jkun fadal. L-impenn baġitarju jista’ jinqasam fi ħlasijiet annwali fuq erba’ snin skond l-Artikolu 76(3) tar-Regolament tal-Kunsill (KE, Euratom) Nru. 1605/2002Artikolu 3Il-Kummissjoni għandha tressaq lill-Kunsill evalwazzjoni ta’ l-attività tar-riżorsi proprji tal-Fond sal-31 ta’ Lulju 2012.Artikolu 4Il-Fond għandu jgħaddi r-Rapport Annwali tiegħu u r-Rapport Annwali tal-Bord tal-Verifika lill-Parlament Ewropew u lill-Kunsill.Magħmul fi Brussell,Għall-KunsillIl-PresidentSTQARRIJA LEĠIŻLATTIVA FINANZJARJA1. ISEM IL-PROPOSTA:Iż-żieda tal-kapita tal-Fond Ewropew għall-Investiment (l- EIF ) u l-parteċipazzjoni tal-Komunità fiż-żieda tal-kapital.2. QAFAS ABM / ABBAffarijiet Ekonomiċi u Finanzjarji01.04 Operazzjonijiet u strumenti finanzjarji3. LINJI TAL-BAĠIT3.1. Linji tal-baġit inkluż l-intestaturi:Nefqa.01.0409: Fond Ewropew għall-Investiment01.040901: Fond Ewropew għall-Investiment – Proviżjoni ta’ ishma kkontribwiti tal-kapital sottoskritt01.040902: Fond Ewropew għall-Investiment – Parti mill-ishma tal-kapital sottoskritt li tista’ tinxtara lura qabel ma jimmaturawLinja tad-dħul.850 : Dividendi imħallsa mill- EIF3.2. Tul l-azzjoni u l-impatt finanzjarju:Ammont ta’ EUR 100 miljun hu allokat fi ħdan il-qafas finanzjarju 2007-2013 taħt is-subintestatura 1A, jiġifieri EUR 25 miljun fl-aħħar ta’ kull sena matul il-perjodu ta’ erba’ snin 2007-2010. Il-Kummissjoni se tissotoskrivi l-ishma l-ġodda skond id-deċiżjoni li għandha tittieħed fil-laqgħa Ġenerali ta’ l-EIF dwar il-modalitajiet taż-żieda tal-kapital u tħallashom f’erba’ pagamenti annwali skond l-Artikolu 76(3) tar-Regolament Finanzjarju.L-impatt finali fuq il-baġit tal-Komunità jiddependi l-aktar fuq il-prezz ta' l-ishma fl-aħħar tas-sena li jrid jitħallas għall-ishma ġodda maħruġa mill- EIF. Sabiex jiġu indirizzati l-inċertezzi kollha marbuta mal-prezz ta’ l-ishma filwaqt li jinżammu l-ishma li l-Komunità għandha fl- EIF għal madwar 30%, il-Kummissjoni qed tipproponi li tuża d-dividendi ta’ l- EIF , li jiġu irċevuti matul il-perjodu ta' erba' snin, biex tkopri parti mill-ispejjeż taż-żieda fil-kapital. Id-dividendi ggwadanjati matul l-2007-2010 huma meqjusa bħala dħul assenjat skond l-Artikolu 18(2) tar-Regolament Finanzjarju. Minkejja kollox, l-obbligu massimu tal-Komunità mhux se jaqbeż l-allokazzjoni tal-baġit ta’ EUR 100 miljun u d-dividendi li jiġu rċevuti matul dan il-perjodu, stmati għal madwar EUR 20 miljun.L-impenji u l-ħlasijiet tal-parteċipazzjoni tal-Komunità se jkunu jiddependu mill-approvazzjoni ta’ ħruġ ta’ ishma ġodda, l-apprprjazzjoni tad-dħul nett annwaliu t-tqassim tad-dividendi mil-Laqgħa Ġenerali ta' l- EIF.3.3. Karatteristiċi tal-baġit:Linja tal-baġit | Tip ta’ nefqa | Ġdid | Kontribuzzjoni ta’ l-EFTA | Kontribuzzjonijiet mill-pajjiżi applikanti | Intestatura fil-qafas finanzjarju |01 04 09 | Mhux obbligatorja. | Diff[7] | IVA | LE | LE | Le 1A |4. Sommarju tar-riżorsi4.1. Riżorsi Finanzjarji4.1.1. Sommarju ta’ l-approprjazzjonijiet indikattivi għall-impenji (AI) u u ta’ l-approporjazzjonijiet indikattivi għall-ħlasijiet (AĦ)It-tabella tipprovdi l-ammonti allokati fil-Qafas Finanzjarju 2007-2013 biex tkopri —approprjazzjonijiet għall-impenji u l-ħlasijiet mingħajr ma tqis id-dividendi ta' l- EIF (ara l-punt 4.1.3).EUR miljunTip ta’ nefqa (ammonti indikattivi) | Sezzjoni nru. | 2007 | 2008 | 2009 | 2010 | 2011 | 2012 u wara | Total |Nefqa operazzjonali[8] |Approprjazzjonijiet għall-Impenji (AI) | 8.1. | a | 25.0 | 25.0 | 25.0 | 25.0 | - | - | 100.0 |Approprjazzjonijiet għall-Ħlasijiet (AĦ) | b | 25.0 | 25.0 | 25.0 | 25.0 | - | - | 100.0 |Nefqa amministrattiva fi ħdan l-ammont ta’ referenza[9] |Għajnuna teknika u amministrattiva (AMD) | 8.2.4. | c | - | - | - | - | - | - | - |AMMONT TA’ REFERENZA TOTALI |Approprjazzjonijiet għall-Impenji | a+c | 25.0 | 25.0 | 25.0 | 25.0 | - | - | 100.0 |Approprjazzjonijiet għall-Ħlasijiet | b+c | 25.0 | 25.0 | 25.0 | 25.0 | - | - | 100.0 |Nefqa amministrattiva mhux inkluża fl-ammont ta’ referenza[10] |Riżorsi umani u nefqa marbuta (AMD) | 8.2.5. | d | - | - | - | - | - | - | - |Spejjeż amministrattivi, barra r-riżorsi umani u l-ispejjeż assoċjati, mhux inklużi fl-ammont ta’ referenza (AMD) | 8.2.6. | e | - | - | - | - | 0.1 | - | 0.1 |Spiża finanzjarja totali indikattiva għall-intervent |AI TOTALI inklużi l-ispejjeż tar-Riżorsi Umani | a+c+d+e | 25.0 | 25.0 | 25.0 | 25.0 | 0.1 | - | 100.1 |AĦ TOTALI inklużi l-ispejjeż tar-Riżorsi Umani | b+c+d+e | 25.0 | 25.0 | 25.0 | 25.0 | 0.1 | - | 100.1 |4.1.2. Kompatibbiltà ma' l-Ipprogrammar FinanzjarjuX Il-proposta hi kompatibbli ma’ l-ipprogrammar finanzjarju eżistenti.( Il-proposta se tirrikjedi l-ipprogrammar mill-ġdid tat-titolu rilevanti fil-Qafas Finanzjarju.( Il-proposta tista’ tirrikjedi li jiġu applikati d-dispożizzjonijiet tal-Ftehim Interistituzzjonali[11] (jiġifieri l-istrument ta’ flessibbiltà jew reviżjoni tal-Qafas Finanzjarju).4.1.3. Impatt finanzjarju fuq id-Dħul( Il-proposta m’għandha l-ebda implikazzjoni finanzjarja fuq id-dħulX Il-proposta għandha impatt finanzjarju – l-effett fuq id-dħul hu kif ġej:Id-dividendi mħallsa mill- EIF matul il-perjodu 2007-2010 huma meqjusa bħala dħul assenjat skond l-Artikolu 18(2) tar-Regolament Finanzjarju u se jintużaw biex ikopru parti min-nefqa tal-parteċipazzjoni tal-Komunità fiż-żieda tal-kapital ta' l- EIF. Kull ammont żejjed mhux meħtieġ biex ikopri l-ispejjeż taż-żieda tal-kapital se jingħata lura lill-baġit tal-Komunità. Id-dettalji kollha marbuta mal-metodu li jikkalkula l-effett fuq id-dħul flimkien ma’ eżempju jinsabu fl-Anness. L-ammonti t’hawn taħt huma biss indikattivi u bbażati fuq iċ-ċifri tal-kont tal-qliegħ u t-telf ta’ l-EIF tat-30 ta' Ġunju 2006.EUR miljunQabel l-azzjoni 2006 | Sitwazzjoni indikattiva wara l-azzjoni |Numru totali ta’ riżorsi umani | 0.6 | 0.6 | 0.6 | 0.6 | 0.6 | 0.6 |5. IL-KARATTERISTIĊI U L-GĦANIJIET5.1. Il-ħtiġega li trid tintlaħaqL- EIF juża r-riżorsi tiegħu bħala allokazzjoni kapitali għall-operazzjonijiet ta’ garanzija tiegħu u bħala ħlas ta’ l-ishma għall-investimenti kapitali ta’ riskju tiegħu. Abbażi tal-previżjonijiet tan-negozju għall-2006-2009, l- EIF se jispiċċawlu r-riżorsi proprji sa nofs l-2007. Iż-żieda tal-kapital proposta hi fundamentali biex jintlaħqu l-għanijiet ta’ l- EIF , jiġifieri biex jappoġġjaw l-aċċess ta’ l- SMEs għall-finanzi fl-UE, il-pajjiżi msieħba, il-pajjiżi kandidati u ċerti pajjiżi terzi oħra. L- EIF jibqa’ jsaħħaħ il-pożizzjoni tiegħu bħala ċentru ta’ eċċellenza, għarfien u professjonalità fit-tmexxija tal-linja proprja tan-negozju tiegħu ta’ kapital ta’ riskju u garanziji fuq portafolli ta’ titoli , kif ukoll biex jestendi t-teknika ta’ l-inġinerija finanzjarja, għal oqsma fejn hu magħruf li hemm fallimenti fis-suq (fi stadju bikri, innovazzjoni, trasferiment tat-teknoloġija, eċċ.) u fejn il-valur miżjud ta’ l- EIF jista’ jintwera, b’mod partikolari fl-Istati Membri l-ġodda u fil-pajjiżi msieħba. Jista’ jestendi l-attività tiegħu biex jipprovdi fondi flessibbli għall- SMEs u firxa ġdida ta' skemi innovattivi.5.2. Il-valur miżjud ta’ l-involviment tal-Komunità, il-konsistenza tal-proposta ma’ strumenti oħra finanzjarji u s-sinerġija possibbliIż-żieda tal-kapital ittejjeb l-potenzjal ta’ l- EIF għall-kooperazzjoni ma’ l-azzjonisti tiegħu (il-Kummissjoni, il-BEI u l-istituzzjonijiet finanzjarji) u oħrajn. Din tagħti lok biex l- EIF ikabbar il-firxa ġeografika tiegħu preżenti u jżid l-attività tiegħu fl-oqsma ta’ l- R&D /l-innovazzjoni, l- SMEs u fl-Istati Membri l-ġodda.L-istess riżorsi ta’ l- EIF se jikkumplimentaw l-mandati tal-Komunità u tal-BEI (jiġifieri l-istrumenti finanzjarji permezz tal-Programm ta’ Kompetittività u Innovazzjoni (is- CIP ) u l-Mandat dwar il-Kapital ta’ Riskju tal-BEI), u jikkontribwixxu biex jintlaħqu l-għanijiet ta’ Liżbona. Ir-riżorsi stess ta’ l- EIF se jkunu meħtieġa biex isaħħu l-fondi tal-Komunità, jiġifieri biex jinvestu flimkien mar-riżorsi tal-Komunità f’fondi kapitali ta’ riskjuu jekk jista’ jkun fi proġetti ta’ trasferiment ta’ teknoloġija, kif ukoll biex jipparteċipaw fil-qsim ta’ riskju permezz tal-faċilitajiet ta' garanzija tas- CIP.5.3. L-għanijiet, ir-riżultati mistennija u l-indikaturi relatati tal-proposta fil-kuntest tal-qafas ta’ l- ABML-evalwazzjoni ta’ qabel tipprovdi informazzjoni dettaljata dwar l-għanijiet tal-politika, ir-riżultati mistennija u indikaturi relatati.L- EIF identifikat ruħha bħala l-unika istituzzjoni Komunitarja li tiffoka b’mod speċjalizzat fuq l-iffinanzjar ta’ l- SME , li ssegwi l-għanijiet rilevanti ta’ l-UE speċjalment l-innovazzjoni, ir-riċerka u l-iżvilupp, l-intraprenditorija, it-tkabbir, u l-ħolqien ta’ l-impjiegi. Dawk l-għanijiet, li jridu jiddaħħlu wkoll fl-għan ġenerali tat-tkabbir b'suċċess ta' l-UE, għadhom xorta rilevanti ħafna u jibqgħu prijorità ewlenija għall-UE biex jiġu segwiti, kif enfasizzat fil-konklużjonijiet tal-Kunsill tar-rebbiegħa ta’ l-2005 u ta’ l-2006.L-ebda talba addizzjonali għal żieda kapitali ma ssir matul il-perjodu tal-Qafas Finanzjarju li ġej (2007-2013).5.4. Metodu ta’ Implimentazzjoni (indikattiv)X Ġestjoni ĊentralizzataX direttament mill-Kummissjoni6. MONITORAĠĠ U EVALWAZZJONI6.1. Sistema ta’ monitoraġġIl-kontijiet annwali ta’ l- EIF huma awditjati mill-awdituri esterni permezz tal-mandat tal-Bord tal-Verifika ta’ l- EIF. Dawn il-kontijiet iridu jiġu approvati mill-azzjonisti fil-Laqgħa Ġenerali Annwali.L-awditjar intern, li hu mogħti barra bħala xogħol lill-BEI, jevalwa kemm huma rilevanti u effikaċji s-sistemi ta’ kontroll interni u l-proċeduri involuti. Qed jintroduċi qafas ta’ kontroll intern ibbażat fuq il-linji ta’ gwida tal- BIS. L-awditjar intern jirrevedi wkoll u jittestja l-kontrolli fit-teknoloġija ta' l-informatika u fl-oqsma amministrattivi.Il-Bord tad-Diretturi jevalwa l-operazzjonijiet individwali ta’ l- EIF u jimmonitorja l-kapital ta’ riskju u l-oqsma oħra ta’ garanzija. Hu jassigura wkoll li l-Fond jitmexxa skond l-Istatuti tiegħu u l-linji ta’ gwida speċifiċi adottati mill-Bord. Il-Kummissjoni nnominat żewġ diretturi u żewġ sostituti għall-Bord tad-Diretturi. Waqt li jkunu qed jaqdu dmirijiethom bħala diretturi jew sostituti, il-Membri tal-Bord tad-Diretturi u s-Sostituti huma responsabbli biss lejn il-Laqgħa Ġenerali ta’ l- EIF. Waqt li jkunu qed jaqdu dmirijiethom bħala Membri tal-Bord jew Sostituti, huma jridu jaġixxu b’mod indipendenti u b’mod li jservu l-aħjar interess ta’ l- EIF. Huma għandhom jassiguraw li l-azzjonijiet tagħhom jibqgħu fi ħdan is-setgħat mogħtija lilhom jew taħt l-Istatut u jekk inkella jikkonformaw mad-dispożizzjonijiet ta' l-Istatuti u r-Regoli dwar il-Proċedura ta' l- EIF. Kull kunflitt ta’ interess u kwistjonijiet ta’ kxif huma ttrattati fil-kodiċi ta’ mġiba ffirmat mill-Membri kollha u mis-Sostituti tal-Bord.L- EIF hu kklassifikat mit-tliet aġenziji ewlenin li jagħtu opinjoni finanzjarja, Fitch, Moody's u Standard & Poors.Fl-aħħarnett, Ftehim li hemm bejn Tliet Partijiet bejn l- EIF , il-Qorti ta’ l-Awdituri u l-Kummissjoni jkopri l-arranġamenti biex jagħtu lill-Qorti d-dokumenti u l-informazzjoni marbuta mal-parteċipazzjoni tal-Komunità fil-kapital ta’ l- EIF.6.2. Evalwazzjoni6.2.1. Evalwazzjoni ex-anteL-evalwazzjoni ex-ante tħejjiet mis-servizzi tal-Kummissjoni (DĠ ECFIN) f’Marzu ta’ l-2006.6.2.2. Miżuri meħuda wara li saret evalwazzjoni intermedjarja/evalwazzjoni ex-post (tagħlimiet li ttieħdu minn esperjenzi simili fil-passat)Ma saret l-ebda evalwazzjoni wara. L-evalwazzjoni li saret qabel fiha l-konklużjonijiet ta’ l-evalwazzjonijiet l-oħra rilevanti li saru mill-Kummissjoni.6.2.3. Kundizzjonijiet u frekwenza ta’ evalwazzjoni fil-futurIl-proposta għal Deċiżjoni ġdida tal-Kunsill tistipula li l-Kummissjoni se tagħmel l-evalwazzjoni sal-31 ta’ Lulju 2012. Dan ir-rapport għandu jevalwa l-attività li l- EIF jagħmel għall- SMEs u l-qagħda tal-fondi tiegħu stess.7. MIżURI KONTRA L-FRODIĠew implimentati Proċeduri ta' l- EIF Kontra l-Frodi fit-22 ta' Jannar 2002 sabiex jassiguraw li l-miżuri adattati qegħdin fis-seħħ f'każ li jinstabu frodi jew imġiba ta’ frodi fl- EIF.Barra minn hekk, il-Bord tad-Diretturi ta’ l- EIF adotta f’Ġunju ta’ l-2004 dokument “OLAF: Deċiżjoni dwar miżuri biex jikkumbattu l-frodi” li jistipula t-termini u l-kundizzjonijiet għall-investigazzjonijiet marbuta mal-prevenzjoni ta' frodi, korruzzjoni u kull attività illegali ta' ħsara għall-interessi finanzjarji tal-Komunità.8. DETTALJI TAR-RIŻORSI8.1. L-għanijiet tal-proposta skond l-ispiża finanzjarja tagħhom (ammonti indikattivi)Spejjeż kommessi allokati f’EUR miljun2007 | 2008 | 2009 | 2010 | 2011 | 2012 |Uffiċjali jew staff temporanju[12] (XX 01 01) | A*/AD | 0.6 | 0.6 | 0.6 | 0.6 |B*, C*/AST | - | - | - | - | - | - |TOTAL | 0.6 | 0.6 | 0.6 | 0.6 |8.2.2. Deskrizzjoni tal-kompiti li jo ħorġu mill-azzjoniMinbarra x-xogħol amminstrattiv marbut mat-transazzjonijiet finanzjarji, iż-żieda tal-kapital mhix se toħloq tant kompiti oħra.Iżda, sabiex jigu ġestiti r-relazzjonijiet kontinwi ma' l- EIF , l-ufficjal inkarigat hu responsabbli biex iħejji l-proċeduri amministrattivi kollha, bħad-deciżjonijiet tal-Kummissjoni dwar in-nominazzjonijiet ta' rappreżentanti tal-Kummissjoni għall-Bordijiet ta' l- EIF ; kuntatti ma' l- EIF u tkomplija tan-negozjati ta' kull tip ta' investiment, bħal skemi finanzjarji li jqisu r-rata ta’ tibdil fir-rati fissi; u l-koordinazzjoni mal-Qorti ta' l-Awdituri skond il-Ftehim bejn it-Tliet Partijiet.Barra minn hekk, l-uffiċjal jgħin lir-Rappreżentanti tal-Kummissjoni fit-tħejjija tal-laqgħat tal-Bord tad-Diretturi. F’dan ir-rigward, l-uffiċjal jeżamina l-implikazzjonijiet tal-proposti ta’ l- EIF fl-interess tal-Komunità fil-qafas tal-politika ta’ l- EIF u b’koordinazzjoni mas-servizzi rilevanti tal-Kummissjoni. Dan il-kompitu jkopri wkoll l-evalwazzjoni ta’ l-operazzjonijiet ta’ l- EIF li jinvolvu l-investimenti jew il-ko-investiment ta' l-istess riżorsi ta' l- EIF. L-uffiċjal jgħin ukoll lill-Kummissarju jew lir-rappreżentant tiegħu fit-tħejjija tal-Laqgħat Ġenerali ta’ l- EIF.Fl-aħħarnett, l-uffiċjal jassigura li l-Kunsill hu mgħarraf sew bix-xogħol ta’ l- EIF skond id-Deċiżjoni tal-Kunsill 1994/375/KE.8.2.3. Sorsi ta’ riżorsi umani (statutarji)Fejn jissemma aktar minn sors wieħed, jekk jogħġbok indika n-numru ta’ impjiegi li joriġinaw minn kull wieħed mis-sorsiX Impjiegi li hemm allokati bħalissa8.2.4. Nefqa Amministrattiva oħra inkluża fl-ammont ta' referenza ( XX 01 04/05 - Nefqa fit-tmexxija amministrattiva)Xejn.8.2.5. Spiża finanzjarja tar-riżorsi umani u spejjeż marbuta mhux imdaħħla fl-ammont ta’ referenzaEUR miljunTip ta’ riżorsi umani | 2007 | 2008 | 2009 | 2010 | 2011 | 2012 u wara |Uffiċjali u staff temporanju (XX 01 01) | 0.065 | 0.065 | 0.065 | 0.065 |Spiża totali tar-Riżorsi Umani u spejjeż marbuta (LI MHIX fl-ammont ta’ referenza) | 0.065 | 0.065 | 0.065 | 0.065 |Kalkolu – Uffiċjali u aġenti TemporanjiEUR 108 000 * 0.6 = EUR 64 800.8.2.6. Nefqa oħra amministrattiva mhux inkluża fl-ammont ta’ referenza EUR miljun |2007 | 2008 | 2009 | 2010 | 2011 | 2012 and later | TOTAL |XX 01 02 11 04 – Studji & konsultazzjonijiet | - | - | - | - | 0.1 | - | 0.1 |Nefqa Oħra Totali għall-Immaniġjar (XX 01 02 11) | - | - | - | - | 0.1 | - | 0.1 |Nefqa Totali Amministrattiva, barra mill-ispejjeż tar-riżorsi umani u spejjeż marbuta (MHUX inklużi fl-ammont ta’ referenza)Total | - | - | - | - | 0.1 | - | 0.1 |Kalkolu – Nefqa oħra amministrattiva mhux inkluża fl-ammont ta’ referenzaDan l-ammont indikattiv ta’ EUR 100 000 ikopri l-ispejjeż ta’ evalwazzjoni esterna li trid titħejja sa Lulju ta' l-2012.AnnessIż-żieda tal-kapital u l-prezz ta’ l-ishmaL- EIF jimmira biex jikseb injezzjoni ta’ flus ta’ madwar EUR 330 miljun, li tkun ibbażata fuq iż-żieda tal-kapital ta' 50% f'termini nominali. Sabiex dan jintlaħaq, 1000 sehem ġdid se jinħareġ mill- EIF u jinxtraw sussegwentement mill-azzjonisti tiegħu. Sa fejn hija kkonċernata l-Komunità, il-pagamenti għandhom jitħallsu fuq perjodu ta’ erba’ snin. Il-proposta ta’ l- EIF għaż-żieda tal-kapital tipprevedi li l-ishma l-ġodda jkollhom il-prezz abbażi tal-formula RSPU li ftehmu dwarha l-azzjonisti f’Ġunju ta’ l-2005 li tiġi determinata kif ġej:Il-prezz ta’ l-ishma = (Il-kapital ikkontribwit + il-kont tal-primjum fuq l-ishma + ir-riżervi + qligħ mhux relaizzat fuq il-kapital ta’ riskju innu + profit mis-sena ta' qabel + il-profit tas-sena – id-dividendi tas-sena) / numru ta’ ishma.Permezz ta’ din il-formula tal-valur nett ta’ l-assi (l- NAV ), il-prezz annwali tal-ħruġ ta' l-ishma se jvarja bħala funzjoni tal-kalkolu ta' l- NAV annwali u l-azzjonisti jridu jħallsu għal kull sehem aktar mill-valur nominali tal-kapital ikkontribwit. Il-valur żejjed se jkun allokat lill-kont tal-primjum ta’ l-ishma ta' l- EIF , b'hekk iżid aktar l-ammont tar-riżorsi proprji ta' l- EIF .Wara li l-Kunsill jawtorizza li jiżdied il-kapital ta’ l- EIF b’1000 sehem il-Laqgħa Ġenerali ta’ l- EIF tadotta d-deċiżjoni biex toħroġ l-ishma l-ġodda.L- EIF se joffri l-istess kundizzjonijiet lil kull azzjonist, jiġifieri l-possibbiltà li jixtri l-ishma l-ġodda fuq il-perjodu ta' erba' snin bejn l-2007-2010. Iżda, il-biċċa l-kbira ta’ l-istituzzjonijiet finanzjarji li bħalissa għandhom madwar 8% ta' l-ishma ta' l- EIF indikaw li jistgħu jixtru l-allokazzjoni kollha tagħhom ta' l-ishma fl-2007. Il-kalkoli t'hawn taħt huma bbażati fuq l-preżunzjoni li l-BEI se jixtri wkoll il-parti tiegħu ta’ l-ishma fl-2007 sabiex iwieġeb għat-talba ta’ l-istituzzjonijiet finanzjarji biex jipprovdu impenn irrevokabbli tal-BEI għaż-żieda tal-kapital. Għalhekk in-numru ta’ ishma li jridu jinħarġu fl-2007 ikun ogħla milli fis-snin ta’ wara.Il-baġit annwali disponibbli għall-Kummissjoni għax-xiri ta’ l-ishma ta’ l- EIF jammonta għal EUR 25 miljun. Sabiex ikun jista' jinxtara n-numru indikat ta' l-ishma, hu propost li jintużaw id-dividendita' l- EIF li ġew irċevuti matul il-perjodu bejn l-2007-2010 għax-xiri ta' l-ishma l-ġodda skond l-Artikolu 18(2) tar-Regolament Finanzjarju. Dan ikun jista' jgħin sew lill-istruttura ta' ishma li għandha l-Komunità biex tibqa' relattivament stabbli sa l-2010 u juri l-intenzjoni tal-Kummissjoni li tixtri kemm tista’ ishma mill-bidunett, b’hekk turi l-impenn li għandha għall- EIF u għaż-żieda kapitali. Iżda, minħabba r-riżorsi tal-baġit limitati disponibbli kull sena, matul l-2007-2009 il-persentaġġ ta’ 30% ta’ l-ishma li għandha l-Komunità se jonqos xi ftit (abbażi tal-kalkoli indikattivi ppreżentati hawn taħt, fl-2007 l-ishma li għandha l-Komunità jkunu madwar 25%, fl-2008 madwar 27%, fl-2009 madwar 29% u mill-2010 madwar 30%).Abbażi tal-kont tal-qliegħ u t-telf ta’ l- EIF tat-30 ta’ Ġunu 2006 u l-prezz ta’ l-ishma indikattiv, it-tabella t’hawn taħt toffri eżempju tan-numru ta’ ishma li l-Kummissjoni tista’ possibilment tixtri u l-bżonnijiet tal-baġit:2007 | 2008 | 2009 | 2010 | Total |Numru ta’ ishma indikattiv li se jinxtraw mill-azzjonisti | 790 | 90 | 89 | 26 | 1000 |Numru ta’ ishma indikattiv li se jinxtraw mill-Kummissjoni | 95 | 90 | 89 | 26 | 300 |Prezz indikattiv ta’ l-ishma fl-aħħar tas-sena (f’EUR) | 326 526 | 338 912 | 351 406 | 364 376 |Bżonn indikattiv tal-baġit (f’EUR) | 31 019 970 | 30 502 080 | 31 275 134 | 9 473 776 | 102 270 960 |Dħul KomunitarjuSkond l-Artikolu 24 ta’ l-Istatuti tiegħu, l- EIF qed jimmira għal dħul xieraq għall-azzjonisti tiegħu. Wara d-deċiżjoni tal-Laqgħa Ġenerali ta’ l- EIF , l- EIF iqassam id-dividendi mill-profitt nett annwali lill-azzjonisti tiegħu. Fir-rigward ta’ l-ishma li għandha l-Komunità, dawn id-dividendi jingħataw lura lill-baġit tal-Komunità (linja 850 : divdiendi mħallsa mill- EIF ).Bħalissa, id-dħul ta' l- EIF hu magħmul l-aktar mid-dħul tat-teżor, l-ispejjeż ta’ l-immaniġġjar u d-dħul mit-tħaddim tar-riżorsi ta’ garanzija tiegħu. Iżda, id-dħul minn investiment kapitali ta’ riksju li hu diffiċli biex tipprevedih, probabilment jifforma parti li dejjem qed tikber mid-dħul globali ta’ l- EIF fil-ġejjieni. Barra minn hekk, mandati ġodda li jista’ jkun hemm se jipprovdu aktar ħlasijiet għall-immaniġjar, b'hekk iżidu l-profitbailità ta' l- EIF. Hu għalhekk diffiċli biex jingħataw figuri eżatti fuq id-dħul fil-gejjieni u d-dividendi sussegwenti. Għall-fini ta’ eżempji, it-tabella t'hawn taħt turi eżempju simplifikat:Sena Finanzjarja *) |2006 | 2007 | 2008 | 2009 |Numru ta’ ishma mixtrija inizjalment mill-Kummissjoni | 600 | 600 | 600 | 600 |Numru indikattiv ta’ ishma ġodda li jridu jinxtraw mill-Kummissjoni | 0 | 95 | 90 | 89 |Numru kumulattiv ta’ ishma mixtrija mill-Kummissjoni | 600 | 695 | 785 | 874 |Dividend annwali stmat għal kull sehem (f’EUR) | 10 299 | 8 014 | 8 197 | 8534 |Ammont stmat ta’ imgħax li trid tirċievi l-Kummissjoni fis-sena ta' wara (f'EUR) | 6 179 400 | 5 569 730 | 6 434 645 | 7 458 716 |*) Dividendi marbuta mas-sena finanzjarja n jitħallsu f’Mejju/Ġunju tas-sena n+1.Impatt globali fuq il-baġit tal-KomunitàSabiex l-ishma li għandha l-Komunità jinżammu għal madwar 30% sa l-2010, il-Kummissjoni trid tixtri sa 300 sehem ġdid ta' l- EIF . Il-ħlasijiet annwali se jsiru matul il-perjodu 2007-2010, skond l-Artikolu 76(3) tar-Regolament Finanzjarju. Ghalhekk, barra mill-allokazzjoni annwali tal-baġit ta’ EUR 25 miljun il-Kummissjoni tipproponi li tuża d-dividendi mħallsa matul il-perjodu 2007-2010 biex tkopri parti mill-ispejjeż taż-żieda tal-kapital.Il-ħlas tad-dividendi jsir eżatt wara li jiġi approvat it-tqassim tad-dividendi fil-Laqgħa Ġenerali ta’ l- EIF. Fl-istess waqt, wara d-deċiżjoni tal-Laqgħa Ġenerali, l-azzjonisti jkunu mistiedna jixtru l-ishma l-ġodda u jintalbu mill- EIF biex iħallsu l-ishma l-ġodda sottoskritti. Skond l-Artikolu 18(2) tar-Regolament Finanzjarju, il-Kummissjoni tuża d-dividendi li tkun qalgħet biex tkopri parti mill-ispejjeż taż-żieda tal-kapital. Kull ammont żejjed ta’ imgħax li jinqalgħu kull sena fl-2007-2009, li ma jkunx meħtieġ biex ikopri parti mill-ispejjeż taż-żieda kapitali, jiġi trasferit għas-sena ta’ wara. Jekk id-dividendi żejda fl-2010 ma jkunux meħtieġa biex ikopru l-ispejjeż taż-żieda tal-kapitali, dawk id-dividendi żejda jingħataw lura lill-baġit tal-KomunitàImpatt ieħor ikun li l-ammonti kommessi u l-pagamenti jingħataw bil-quddiem, jiġifieri x’aktarx li l-ammonti meħtieġa għall-impenji u l-ħlasijiet tal-baġit fl-2010 jistgħu jitnaqqsu sew.[1] European Recovery Programme (Programm ta’ Rkupru Ewropew)[2] ĠU 173, 7.7.1994, p. 12.[3] ĠU Ċ , , p. .[4] ĠU Ċ , , p. .[5] ĠU L 173, 7.7.1994, p. 1. Statuti kif emendati fid-19 ta’ Ġunju 2000 mil-Laqgħa Ġenerali tal-Fond Ewropew ta’ l-Investiment (ĠU C 225, 10.8.2001, p. 2).[6] ĠU L 248, 16.9.2002, p.1.[7] Approprjazzjonijiet differenzjati[8] Nefqa li ma taqax taħt il-Kapitolu xx 01 tat-Titolu xx konċernat.[9] Nefqa skond l-artikolu xx 01 04 tat-Titolu xx.[10] Nefqa skond il-kapitolu xx 01 barra mill-artikolu xx 01 04 xx 01 05.[11] Ara l-punti 19 u 24 tal-Ftehim Interistituzzjonali.[12] L-ispiża tagħhom li MHIX koperta bl-ammont ta' referenza